Ανδρέας Λαμπρόπουλος

Το λήμμα αναφέρεται στον πολιτικό. Για τον ποδοσφαιριστή με το ίδιο ονοματεπώνυμο, δείτε Ανδρέας Λαμπρόπουλος (ποδοσφαιριστής).
Για προσωπικότητες με ίδιο επίθετο, δείτε: Λαμπρόπουλος

Ο Ανδρέας Λαμπρόπουλος (1886 - 1960) ήταν Έλληνας νομικός και πολιτικός, που χρημάτισε υπουργός Γεωργίας από το 1950 έως το 1951 και διετέλεσε διοικητής της Αγροτικής Τράπεζας της Ελλάδος.

 Βιογραφία 
Γεννήθηκε στην Κυπαρισσία και ήταν διδάκτορας της Νομικής Σχολής του Πανεπιστημίου των Αθηνών.  Ελληνικόν who's who, Εκδοτικός Οργανισμός Ελληνικών who's who 1962, σελ. 288 

Διετέλεσε διοικητής της Αγροτικής Τράπεζας της Ελλάδας από τον Απρίλιο του 1935 έως τον Αύγουστο του 1941 και από τον Οκτώβριο του 1941 έως τον Ιανουάριο του 1945.Διοικητές της Αγροτικής Τράπεζας της Ελλάδος Α. Ε., Έκθεση Εργασιών 2002, σελ. 4, ανάκτηση 2014-04-18, 

Έγινε για πρώτη φορά υπουργός Γεωργίας στη βραχύβια κυβέρνηση συνασπισμού Φιλελευθέρων - ΔΣΚ (Σοφ. Βενιζέλου - Γεωργίου Παπανδρέου), στις 28 Αυγούστου 1950.  Παρέμεινε υπουργός και στην επόμενη κυβέρνηση. Στην κυβέρνηση που ακολούθησε ήταν υπουργός Γεωργίας έως την παραίτησή του, στις 4 Ιουλίου 1951.
Εξελέγη βουλευτής στις εκλογές του 1952 με τον Ελληνικό Συναγερμό. 

Μετά το θάνατο του βουλευτή Αθηνών, Ιωάννη Τριανταφύλλη, τον Ιούνιο του 1956, ο Λαμπρόπουλος έγινε βουλευτής ως πρώτος επιλαχών (στη 12η θέση σε σταυρούς προτίμησης) και ορκίστηκε στις 5 Ιουνίου.Ελευθερία, Απέθανεν ο βουλευτής Ιωάννης Τριανταφύλλης, 1956-06-05,  σελ. 6 
Ήταν ξανά υποψήφιος στην εκλογική περιφέρεια Β' Αθηνών στις εκλογές του 1958 (με την ΕΡΕ) χωρίς να εκλεγεί.

Δημοσίευσε μελέτες σε διάφορα περιοδικά με γεωργικά και διοικητικά θέματα. Ήταν παντρεμένος, με 2 κόρες και 1 γιο.

 Παραπομπές 

Κατηγορία:Έλληνες υπουργοί Γεωργίας
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ